352 MÉMOIRES. 
fruictz desdites prélatures, à tout le moings jusques à la quatriesme 
partie desdictz fruictz; et par ce moyen, l’esglize de Dieu se pourra 
remectre petit à petit en sa force, vigueur et splendeur. 
La calamité des guerres civilles a esté telle que la pluspart des es- 
glizes et temples de Dieu ont esté ruynéz, demoliz et raséz, les relli- 
quières, livreries, ornementz des esglizes, cloches et aultres choses 
nécessaires au service de Dieu, pillé[z] et desrobé[z]; et par ce moyen 
le service de Dieu demeure discontinué. 
Pour à quoy pourveoir, sembleroit bon, sauf le bon plaisir de Sa 
Magesté, d’ordonner que lesdites esglizes seront reparéez ou reedif- 
fiées, et à ces fins, seroyt prins le quart du revenu desdictz bénéffices, 
quy seroyent aultant deschargéz des décimés, et contraindre le peuple 
et parrossiens au charroir et maneuvre dans le diocèze, si mieulx Sa- 
dite Magesté n’ayme les faire reparer aux despens des biens des prin- 
cipaulx séditieulx mortz sans enfentz et héretiers catholiques; et ce- 
pendent qu’il soyt enjoinct aulx consulz des villes et lieux de pour¬ 
veoir, aulx despens publiques, ausdits ecclésiasticques, séculiers et ré¬ 
guliers, de lieux honnestes et commodes pour faire le service de Dieu. 
Une bonne partie des lieux et villaiges dudit pays sont occupéz par 
ceulx de la nouvelle relligion, où ne se faict aulcung service divin; 
qu’est cause que grand partie du peuple se retire à eulx et leurs pres- 
ches et se séparent de l’esglize catholicque, appostolicque et romayne; 
les aultres quy percevèrent en leur relligion demeurantz dans ladite 
esglize, vivent sans exercisse de relligion, comme pouvres brebis esga- 
réez ne treuvant de quoy paistre; et ne leur reste aultre chose que 
d’espérance qu’ilz ont en la grâce de Dieu et bonté de Sa Magesté 
royalle, qu’ilz mectront fin auxdits troubles. 
Quant au segond poinct, s’ilz sont jouyssantz de ce que leur apar- 
tient ou en trouble. 
Pour le regard des lieux occuppéz par ceulx de la nouvelle relligion, 
lesdits ecclésiasticques n’en sont poinct jouyssantz, ains privéz de 
tous leurs fruictz, et en dangier, s’ils peuvent estre tenuz, de les fère 
mourir. 
Aulx aultres lieux ilz jouyssent des fruictz de leurs bénéffices, 
payent les décimes et portent aultres charges neccessaires. 
Combien que par les eedictz de Sa Magesté, il soyt deffendu aulx 
gentilzhommes de se rendre fermiers des fruictz des bénéffices sur 
les peynes y contenues, sy est-ce toutesfoys que en plusieurs partz 
dudit pays, ilz suppozent de merchans, paysantz ou aultres aptez à 
tenir lesdits arrentements, quy leur prestent le nom seullement; en 
quoy est faict fraude ausdits eedictz et les abbuz continuéz. 
Et sy les prieurs et curez ne veullent bailler par arrentement leurs- 
dits bénéffices aulx personnes et pour le prix qu'ilz veulent, ilz don¬ 
nent toutz empêchements possibles ausdits bénéfficiéz, et leurs ren¬ 
tiers permectent qu’on leur desrobe lesdits fruictz de nuict ou de 
jour sans en faire informer par leurs officiers, et n’endurent que leurs 
subjectz en deppozent la vérité; tellement que les pouvres prieurs et 
curéz quy sont tenuz fère le service divin, administrer les sainctz sa- 
crementz, payent les décimes et autres charges, sont contrainctz aban- 
